32006D0658
L 271/83
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 септември 2006 година
относно предоставяне на изпълнителни агенции на управлението на помощ за предприсъединителни мерки в селското стопанство и развитие на селските райони в Хърватия през предприсъединителния период
(2006/658/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1266/1999 на Съвета от 21 юни 1999 г. за координиране на помощта за страните-кандидатки, в рамките на предприсъединителната стратегия, и за изменение на Регламент (ЕИО) № 3906/1989 (1), и по-специално член 12, параграф 2 от него,
като взе предвид Регламент (ЕО) № 1268/1999 на Съвета от 21 юни 1999 г. за подкрепата на Общността за предприсъединителните мерки за земеделие и развитие на селските райони в страните кандидатки от Централна и Източна Европа в предприсъединителния период (2), и по-специално член 4, параграфи 5 и 6 от него,
като има предвид, че:
(1)
Програмата за развитието на селските райони за Хърватия е одобрена с Решение C(2006) 301 на Комисията от 8 февруари 2006 г. в съответствие с член 4, параграфи 5 и 6 от Регламент (ЕО) № 1268/1999.
(2)
Хърватското правителство и Комисията, която действаше от името на Европейската общност, подписа на 29 декември 2005 г. многогодишното споразумение за финансиране (наричано по-долу „МАФА“), в което се определя техническата, юридическата и административна рамка за изпълнението на програмата „Сапард“.
(3)
Република Хърватия нотифицира Комисията за приключването на всички необходими вътрешни процедури за подписването ѝ на 6 април 2006 г., като това е датата на влизане в сила на МАФА.
(4)
Регламент (ЕО) № 1266/1999 предвижда, че изискването за ex-ante одобрението, посочено в член 12, параграф 1 от Регламент (ЕО) № 1266/1999, може да не се спазва въз основа на анализ на всеки случай поотделно на способността за управление на националната и отраслова програма/проект, процедурите за финансов контрол и свързаните с публичното финансиране структури. Регламент (ЕО) № 2222/2000 (3) на Комисията предвижда подробни правила за извършване на този анализ.
(5)
Компетентният орган на Хърватия посочи Директората за пазарна и структурна помощ в селското стопанство - организационна единица на Министерството на селското стопанство, горите и управление на водите. Той ще отговаря за внедряването на следните мерки: № 1 „Инвестиции в селскостопански холдинги“ и № 2 „Подобряване на преработката и предлагането на пазара на селскостопански и рибни продукти“, дефинирани в Програмата за развитието на селските райони, одобрена с Решение C(2006) 301; от друга страна Националният фонд в структурата на Министерството на финансите е определен за финансовите функции, които следва да се изпълняват в рамките на реализирането на програмата „Сапард“.
(6)
По силата на Регламент (ЕО) № 1266/1999 и Регламент (ЕО) № 2222/2000, Комисията анализира способността за управление на националната и отраслова програма/проект, процедурите за финансов контрол и свързаните с публичното финансиране структури и счита, че за изпълнението на горепосочените мерки Хърватия отговаря на разпоредбите на членове 4 - 6 и на приложението към Регламент (ЕО) № 2222/2000, с минималните условия, посочени в приложението към Регламент (ЕО) № 1266/1999.
(7)
По-специално агенцията „Сапард“ е въвела успешно следните ключови акредитационни критерии: писмени процедури, разделяне на задълженията, предпроектно одобрение и предразплащателни проверки, разплащателни процедури и вътрешен одит.
(8)
На 14 март 2006 г. хърватските власти представиха списъка на отговарящите на изискванията разходи в съответствие с член 4, параграф 1, раздел Б на МАФА. Този списък беше частично променен с писмо от 11 юли 2006 г. Комисията е длъжна да вземе решение във връзка с това.
(9)
Националният фонд в структурата на Министерството на финансите е въвел успешно следните критерии за финансовите функции, които следва да изпълнява в рамката на осъществяването програмата „Сапард“ за Хърватия: одитно проследяване, управление на трезора, получаване на фондове, изплащане към агенцията „Сапард“ и вътрешен одит.
(10)
Следователно, уместно е да не се спази изискването за ex-ante одобрението, посочено в член 12, параграф 1 от Регламент (ЕО) № 1266/1999 и да се предостави на агенцията „Сапард“ и на Националния фонд на Хърватия управлението на помощ на базата на децентрализация
(11)
Все пак, тъй като извършените от Комисията проверки за мярка № 1 „Инвестиции в селскостопански холдинги“ и № 2 „Подобряване на преработката и предлагането на пазара на селскостопански и рибни продукти“ се основават на система, която все още не е изцяло оперативна по отношение на всички релевантни елементи, вследствие на което е уместно управлението на програмата „Сапард“ да се предостави временно на агенцията „Сапард“ и Министерството на финансите - Националния фонд в съответствие с член 3, параграф 2 от Регламент (ЕО) № 2222/2000.
(12)
Пълното предоставяне на управлението на „Сапард“ се предвижда едва след провеждането на по-нататъшни проверки с цел осигуряване на задоволително действие на системата и след като са изпълнени евентуалните препоръки от Комисията във връзка с предоставянето на управлението на помощта на агенцията „Сапард“, която е на подчинение на Министерството на селското стопанство, горите и управление на водите, и на Министерството на финансите - Националния фонд.
(13)
За да се вземат предвид изискванията на член 8, параграф 1, буква б), раздел А на МАФА, разходите по настоящото решение подлежат на финансиране от Общността, само ако са направени от бенефициери считано от датата на настоящото решение или, ако са направени след това - от датата на инструмента, който ги прави бенефициер за въпросния проект, с изключение на перспективни и подобни проучвания, при условие че във всички случаи то не е отпуснато от агенцията „Сапард“ преди датата на настоящото решение,
РЕШИ:
Член 1
Изискването за ex ante одобрението от Комисията на избор на проект и сключване договор за мерки № 1 „Инвестиции в селскостопански холдинги“ и № 2 „Подобряване на преработката и предлагането на пазара на селскостопански и рибни продукти“ от Хърватия, предвидено в член 12, параграф 1 от Регламент (ЕО) № 1266/1999, се отлага временно с настоящото.
Член 2
Управлението на програмата „Сапард“ временно се предоставя на:
1.
Директората за пазарна и структурна помощ в селското стопанство, организационна единица на Министерството на селското стопанство, горите и управление на водите, действащ като агенция „Сапард“ на Хърватия, с адрес: Avenija grada Vukovara 269D, 10000 Загреб, за осъществяването на мерки № 1 „Инвестиции в селскостопански холдинги“ и № 2 „Подобряване на преработката и предлагането на пазара на селскостопански и рибни продукти“, както са дефинирани в Програмата за развитие на селските райони, одобрена с Решение C(2006) 301.
2.
Националния фонд в структурата на Министерството на финансите с адрес: Katančičeva 5, 10000 Загреб, за финансовите функции, които следва да изпълнява в рамките на изпълнението на програмата „Сапард“ за Хърватия.
Член 3
Разходи по силата на настоящото решение подлежат на съфинасиране от Общността само ако са направени от бенефициери считано от датата на настоящото решение или, ако са направени след това - от датата на инструмента, който ги прави бенефициер за въпросния проект, с изключение на перспективни и подобни проучвания, при условие че във всички случаи то не е отпуснато от агенцията „Сапард“ преди датата на настоящото решение.
Член 4
Без да се накърняват някои решения, по които се отпуска помощ по програмата „Сапард“ на отделни бенефициери, прилагат се правилата за одобряването на разходи, предложени от Хърватия с писмо № „Klasa: 910-01/05-01/8, Urbroj: 513-05-06/06-28“ от 14 март 2006 г. и заведено в Комисията на 21 март 2006 г. под № 08347, и променени с писмо № „Klasa: 910-01/06-01/221, Urbroj: 513-05-06/06-9“ от 23 юни 2006 г. и заведено в Комисията на 11 юли 2006 г. под № 20627.
Съставено в Брюксел на 29 септември 2006 година.